ALAQUÀS CELEBRA L'ACTE DE COMMEMORACIÓ DEL DIA DE LA POLICIA LOCAL
20/10/2023

# ALAQUÀS CELEBRA L'ACTE DE COMMEMORACIÓ DEL DIA DE LA POLICIA LOCAL

*   20/10/2023
*   [Policia](/categoria/35/0/policia)
*   [Imprimir](#)
*   Compartir
*    https://www.alaquas.org/documento.asp?id\_do=21564

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21564%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20L%27ACTE%20DE%20COMMEMORACI%C3%93%20DEL%20DIA%20DE%20LA%20POLICIA%20LOCAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21564/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21564/20102023whatsapp_image_2023-10-20_at_14_53_04_1_Form_4.jpg)](https://www.alaquas.org/ficheros/documentos/2023/2/21564/20102023whatsapp_image_2023-10-20_at_14_53_04_1_Form_10.jpg "<a href='https://www.alaquas.org/ficheros/documentos/2023/2/21564/20102023whatsapp_image_2023-10-20_at_14_53_04_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA L'ACTE DE COMMEMORACIÓ DEL DIA DE LA POLICIA LOCAL</a>")

Aquest acte, emmarca t dins de les III Jornades de Protecció Ciutadana, té com a objectiu posar en valor el treball i l'esforç de les forces i cossos de seguretat i apropar la policia a la ciutadania.

El Castell d’Alaquàs ha acollit hui divendres 20 d’octubre l’acte de commemoració del Dia de la Policia Local d’Alaquàs, cita central de les III Jornades de Protecció Ciutadana. En l’acte han estat presents l’Alcalde d’Alaquàs Toni Saura, la subdelegada del Govern a València, Raquel Ibáñez, la Comissària Cap de la Policia Nacional d’Alaquàs-Aldaia-Xirivella, Cristian Arjona, la Cap Provincial de Trànsit, caps de policia, comandaments agents policials.

En les intervencions, l’Alcalde d’Alaquàs, Toni Saura, ha destacat la importància d’aquest acte en el qual  “es reconeixe la policia local i totes les forces i cossos de seguretat per la imprescindible tasca  desenvolupada i pel seu compromís amb la ciutadania d’Alaquàs amb l’únic objectiu d’ajudar-nos a desenvolupar una vida plena, on el que prima és el respecte i la tolerancia per a poder exercir els nostres drets i viure en democracia i llibertat. Ha volgut donar les gràcies a les i els agents del cos de Policia Local d’Alaquàs pel seu treball i ha realitzat un reconeixement al Comissari Cap de la Policia Local d’Alaquàs, Antonio Carrasco, per “la seua vocació de servei públic, per la seua capacitat de treball, pel seu coneixement de tots els aspectes relacionats amb el seu àmbit de treball, per la seua disponibilitat i per les seues capacitats organitzatives”.

Durant l’acte s’han concedit en primer lloc les medalles-creu al mèrit professional del cos de la Policia Local d’Alaquàs amb distintiu plata en reconeixement a la tasca desenvolupada per diferents persones al llarg de l’any i el seu servei públic.

La primera ha sigut per  a Justiniano M.R., que enguany es jubila, en reconeixement  a la seua dedicació diària durant vint anys a Alaquàs, la seua resonsabilitat i professionalitat que constitueixen una conducta exemplar. A continuació s’ha reconegut Ricardo G.C.i José Vicente T.F., per l’excel·lència professional, predisposició, rigor i dedicació, amb inveterada fiabilitat en el quefer del servei públic, constituint-se com a paradigmes de resolució de problemes al cos de la Policia Local d’Alaquàs.

A continuació, ha sigut condecorada la Inspectora, Beatriz C.S., per les seues dinàmiques de treball com a responsable de la Unitat d'Atenció a la Família i Dona del Cos Nacional de Policia, per l’estreta col·laboració amb la UMEN del Cos de la Policia Local d’Alaquàs i per constituir-se com a pol de referència en la matèria contra la violència de gènere.

El següent reconeixement ha sigut per a l’Inspector Cap, José Antonio P., per configurar-se com un exemple de professionalitat i fidel compliment de les seues obligacions policials com a Inspector-Cap de Cos Nacional de Policia, per mantenir una estreta col·laboració amb el cos de la Policia Local, dotant de contingut els principis de cooperació recíproca i coordinació entre cossos policials.

Pels seus dots de lideratge com a Director de l’Institut Valencià de Seguretat Pública i Emergències i per la seua especial i estreta col·laboració amb el Cos de la Policia Local d'Alaquàs, duent-se a terme diferents accions formatives de l'IVASPE en el municipi, s’ha concedit també la medalla a Juan Vicente Hernández Pamplona. Les Unitats Canines de Benidorm, Castelló, Onda, Nàquera, Torrent, Almenara i Alaquàs li han fet un acompanyament en agraïment pel seu impuls en la creació d’unitats canines a les policies locals de la Comunitat Valenciana.

Pel seu esperit de treball com a secretària de l’IVASPE, la seua eficàcia en el desenvolupament del mateix i la seua especial atenció solucionant qualsevol tipus de problemàtica dels membres d'aquesta policia, sempre amb resultats excepcionals, s’ha reconegut també Genoveva Nadia Carrasco Sánchez.

El següent reconeixement ha sigut per a la Unitat SAMU ALFA-54 de Torrent, pels nombrosos serveis en col·laboració amb el cos de la Policia Local d’Alaquàs, intervencions amb les quals s'han salvat diverses vides de ciutadanes i ciutadans del municipi, al transvasament continu d’informació i al bon fer de totes i tots els membres que componen aquesta entitat. Ha estat representada pel Director del Servei d'Emergències Sanitàries de la Comunitat Valenciana, el Rafel Romero Doñate i la Directora d'Infermeria de Servei d'Emergències Sanitàries de la Comunitat Valenciana,  Inmaculada Díaz Ramos.

Per definir línies bàsiques de col·laboració amb la Policia Local d’Alaquàs en el seu càrrec de Cap Provincial de Trànsit, per  la facilitació de material per part de la Direcció General, per la resolució de dubtes interpretatives en matèria de trànsit però sobre tot per la seua aposta en la reducció de l’accidentalitat viària, s’ha concedit medalla també a Pilar Fúnez Asensio.

A continuació s’ha reconegut la tasca exemplar d’aquelles persones que han protagonitzat alguna especial actuació meritòria amb el cos de la Policia Local d’Alaquàs. Un dels reconeixements ha sigut per a Antonella Gallegos Romero, per prestar auxili com a infermera el passat 1 de juny a una ciutadana que es trobava sense coneixement en el seu domicili, per realitzar les maniobres de reanimació cardiopulmonar a l'espera de l'arribada dels agents que portaven el desfibril·lador i per actuar de manera assertiva i conjunta amb un agent de la Policia Local d'Alaquàs salvant la vida d’aquesta dona. Se li ha concedit l’alta distinció d'Honor i Mèrit del Cos de la Policia Local d'Alaquàs.

Per la seua valentia després d'haver patit un greu accident de trànsit amb tan sols 6 anys d'edat, arran del qual va estar a punt de patir l'amputació de la seua cama. Per la seua enteresa per tal d’afrontar aquesta situació, la seua actitud positiva així com l'agraïment i col·laboració posterior amb la Policia Local d'Alaquàs, s’ha concedit l’alta distinció d'Honor i Mèrit del Cos de la Policia Local d'Alaquàs a Ares Cárceles Barea. Tant la família com el guardonat han volgut posar en valor la tasca dels agents policials implicats en l’operatiu i se’ls ha lliurat un socarrat en rècord d'aquest dia.